stanford-oval/wikipedia huggingface dataset:
Caciocavallo Podolico

Caciocavallo Podolico on Etelä-Italiasta peräisin oleva lehmänmaidosta valmistettava pasta filata -juusto.
Caciocavallo Podolico -juustoa valmistetaan Etelä-Italiassa Calabrian, Basilicatan, Campanian ja Apulian alueilla. Juustoa valmistetaan eteläitalialaisen Podolico-rodun lehmien maidosta.
Kun juustoa valmistetaan perinteiseen tapaan, käytetään puisia työkaluja, kuten puista saavia (tina), sauvaa (rotula) ja tinattua kuparipataa. Juusto kypsytetään paikallisten kalkkikivikallioiden luolissa 12–16 °C lämpötilassa kolmesta kuukaudesta jopa kahteen tai kolmeen vuoteen. Kypsytettäessä juusto ripustetaan roikkumaan narusta. Valmiissa juustossa on runsaasti omega-3-rasvahappoja. Sen tuoksua on kuvailtu esimerkiksi yrttiseksi ja kukkaiseksi. Muodoltaan juusto on pyöreä ja sen rakenne on luja. Rakenne lujittuu entisestään kypsymisajan pituuden mukaan. Kypsyessään juustosta tulee okran tai kullan väristä.
Caciocavallo Podolico -juustoa myydään tavallisesti suoraan sen valmistustiloilta.
Bush

Wikisanakirjassa on tähän liittyvä sananselitys: .
Bush voi tarkoittaa ainakin seuraavia:
Poliittinen suku

George H. W. Bush (1924–2018), Yhdysvaltain 41. presidentti 1989–1993
Barbara Bush (1925–2018), George H. W. Bushin puoliso, Yhdysvaltain ensimmäinen nainen 1989–1993
George W. Bush (s. 1946), Yhdysvaltain 43. presidentti 2001–2009, George H. W. Bushin poika
Jenna Bush Hager (s. 1981), televisiojuontaja, kirjailija ja juontaja, George W. Bushin tytär
Laura Bush (s. 1946), George W. Bushin puoliso, Yhdysvaltain ensimmäinen nainen 2001–2009
Jeb Bush (s. 1953), Floridan entinen kuvernööri, George H. W. Bushin poika
Prescott Bush (1895–1972), yhdysvaltalainen senaattori ja pankkiiri, George H. W. Bushin isä
Muita Bush-sukunimisiä

Alan Bush (1900–1995), brittiläinen säveltäjä
Bettina Bush (s. 1972), yhdysvaltalainen laulaja ja ääninäyttelijä
John Bush (s. 1963), yhdysvaltalainen laulaja, Anthrax-yhtyeen jäsen 1993–2005
Kate Bush (s. 1958), brittiläinen laulaja
Lesley Bush (s. 1947), yhdysvaltalainen uimahyppääjä
McKeeva Bush (s. 1955), Caymansaarten pääministeri
Reggie Bush (s. 1985), yhdysvaltalainen amerikkalaisen jalkapallon pelaaja
Sam Bush (s. 1952), yhdysvaltalainen muusikko
Sophia Bush (s. 1982), yhdysvaltalainen näyttelijä
Vannevar Bush (1890–1974), yhdysvaltalainen insinööri, keksijä ja tiedevaikuttaja
Muita merkityksiä

Bush, englantilainen grunge-yhtye
USS George H. W. Bush (CVN-77), lentotukialus
bushismi
COM (tiedostomuoto)

| COM |
| --- | --- |

Tiedostopääte:  .COM
Tiedoston tyyppi:  ohjelma
COM on ohjelmatiedostomuoto 8-bittisessä CP/M:ssä ja MS-DOS:ssa, joka sisältää suoritettavan tietokoneohjelman. Alun perin kaikki DOS-ohjelmat olivat COM-tiedostoja, mutta muodosta on sittemmin käytännössä luovuttu sen rajoitusten ja puuttuvan rakenteisuuden vuoksi. Nykyään jäljellä olevat COM-tiedostot ovat yleensä EXE-tiedostoja, joiden pääte on yhteensopivuussyistä muutettu. Järjestelmä tunnistaa tällaiset kuitenkin EXE-tiedostoiksi niiden otsikon perusteella.
Alun perin COM-tiedostopäätettä on käytetty DECin mini- ja mainframe-koneiden komentojonotiedostojen  (eräkäsittelytiedostojen, Command file) päätteenä 1970-luvulla.
Jotkut virusten kirjoittajat ovat hyödyntäneet Internetin .com-verkkotunnuksen samankaltaisuutta.[lähde? ]
MS-DOSin COM-tiedoston rakenne

COM-tiedostot ovat rakenteeltaan hyvin yksinkertaisia. Ne ovat käytännössä muistikuvatiedostoja (memory image, samaan tapaan kuin massamuistilevystä voidaan luoda), eikä niissä ole otsikkotietoja eikä metadataa, ainoastaan ohjelmakoodi. COM-ohjelmat alkavat muistiosoitteesta 0x100. Segmentti löytyy prosessorin DS-rekisteristä. Kaikki data ja ohjelmakoodi ovat samassa segmentissä. COM-ohjelman suurin koko on 64 kilotavua (miinus 256 tavua). Käyttöjärjestelmä ei myöskään tarjoa COM-ohjelmille minkäänlaista muistinhallintaa, joten ohjelman on huolehdittava siitä itse.
COM-muodon seuraaja on EXE. Jos hakupolussa on samanniminen .COM ja .EXE-päätteinen tiedosto, ohjelmaa käynnistettäessä COM-päätteinen ajetaan.
Caciocavallo Palermitano

Caciocavallo Palermitano on Palermon maakunnasta peräisin oleva italialainen lehmänmaidosta valmistettava pasta filata-juusto.
Caciocavallo Palermitano on peräisin Italiaan kuuluvan Sisilian saaren Palermon maakunnasta saaren länsiosassa. Perinteisesti juustoa on valmistettu alueen kukkuloiden pienillä maatiloilla paikallisten nautarotujen, kuten Cinisara-lehmien maidosta. Juuston mainitsevat ensimmäiset historialliset lähteet ovat 1400-luvulta, jolloin juusto tunnettiin etenkin ylimystön ja uskonnollisten yhteisöjen ruokapöydissä.
Juustoa on valmistettu perinteisesti puisia työkaluja käyttäen, joskin nykyisin sitä valmistetaan myös nykyaikaisemmin menetelmin tehomaatiloilla. Juustoa valmistettaessa raakamaitoon ei lisätä erikseen maitohappokäytteitä, vaan valmistuksessa käytettyjen puuastioiden pinnalle muodostuu ajan kanssa luontainen maitohappobakteerien biokalvo. Juustomassa asetetaan tavuleri-nimisiin puisiin muotteihin, joissa juusto saa sille tyypillisen suuntaissärmiön mukaisen muotonsa. Juuston valmistukseen kuluu noin kaksi päivää. Juusto voidaan tämän jälkeen syödä tuoreena, tai sitä voidaan kypsyttää kahdesta kahteentoista kuukautta. Valmis juusto on rakenteeltaan kiinteää.
COMSOL Multiphysics

| COMSOL Multiphysics |
| --- | --- |

 Kuvakaappaus COMSOL Multiphysics -mallista.
Kehittäjä:  COMSOL
Tiedot
Lisenssi:  Suljettu lisenssi
Aiheesta muualla
Verkkosivusto
COMSOL Multiphysics on simulointiohjelmisto, joka soveltuu erityisesti fysiikan ja insinööritieteiden ongelmien simulointiin sekä analysointiin.
Multiphysics osaa mm. simuloida sähkömagneettisien partikkelien virtausta, nestevirtauksia, lämpövirtauksia, laskea kuormituksissa syntyviä jännityksiä ja sekä rakenteiden ominaistaajuuksia.
Ohjelman rakenne

COMSOL Multiphysicsiin voi liittää LiveLink-moduuleita, joiden avulla Multiphysics voidaan sovittaa toimimaan esimerkiksi CAD-ohjelmassa parametroidun mallin kanssa.
COMSOL-moduulit:
Particle Tracing Module
LiveLink for Creo Parametric
LiveLink for SolidWorks
LiveLink for MATLAB
LiveLink for SpaceClaim
CAD Import Module
Data Import
Mesh and Geometry
Studies and Solvers
Results and Visualization
COMSOL Desktop
Material Library Tools
CFD Module
Heat Transfer Module
New Structural Mechanics Features
AC/DC Module
Acoustics Module
RF Module
Microfluidics Module
MEMS Module
Plasma Module
Chemical Reaction Engineering Module
Electrodeposition Module
Castore (F533)

| Castore |
| --- | --- |
 Castore

Aluksen vaiheet
Rakentaja:  Taranton laivastontelakka
Kölinlasku:  14. maaliskuuta 1955
Laskettu vesille:  8. heinäkuuta 1956
Palveluskäyttöön:  1. huhtikuuta 1957
Poistui palveluskäytöstä:  30. marraskuuta 1980
Tekniset tiedot
Uppouma:  1 807 t (standardi) 2 250 t (kuormattu)
Pituus:  103,1 m (kokonaispituus)
Leveys:  12 m
Syväys:  3,8 m
Koneteho:  23 000 shp
Nopeus:  26 solmua
Miehistöä:  207
Aseistus
Aseistus:  4 x 76 mm/62 tykkiä 4 x 40 mm/70 tykkiä 1 x Menon-heitintä 2 x 553 mm torpedoputkea
Castore (runkonumero F533) oli Italian laivaston Canopo-luokan fregatti.
Valmistus

Alus tilattiin Taranton laivastontelakalta (ital. Cantieri navali Taranto, CNT), missä köli laskettiin 14. maaliskuuta 1955. Se laskettiin vesille 8. heinäkuuta 1956 ja liitettiin laivastoon 1. huhtikuuta 1957.
Palvelus

Alus poistettiin palveluksesta 30. marraskuuta 1980.
Carlos Rogers

| Carlos Rogers |
| --- | --- |
 Carlos Rogers 49ersin paidassa vuonna 2013
Henkilötiedot
Syntynyt: 2. heinäkuuta 1985 (ikä 39) Miami, Florida
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  87 kg
Pelipaikka:  kulmapuolustaja
Pelaajaura
Seurat:  Washington Redskins   San Francisco 49ers   Oakland Raiders
NFL-varaus:  9. varaus, 2005 Washington Redskins
Pääsarjaura:  2005–2014
Carlos Cornelius Rogers (s. 2. heinäkuuta 1985 Augusta, Georgia) on yhdysvaltalainen entinen amerikkalaisen jalkapallon pelaaja, pelipaikaltaan kulmapuolustaja. Rogers pelasi kymmenen kautta NFL-liigassa edustaen Washington Redskinsia, San Francisco 49ersia ja Oakland Raidersia.
Rogers valittiin urallaan kerran NFL:n tähdistöotteluun Pro Bowliin.
NFL-ura

Washington Redskins varasi Auburnin yliopistossa pelanneen Rogersin vuoden 2005 NFL:n varaustilaisuudessa ensimmäisellä kierroksella. Hän pelasi Redskinsissä kuuden kauden ajan ilman mainittavaa menestystä, kunnes teki kesällä 2011 vapaana pelaajana sopimuksen San Francisco 49ersin kanssa.
Ensimmäisellä kaudellaan 49ersissa Rogers nousi uudelle tasolle ja oli yksi yllättäjäjoukkueen parhaista pelaajista sekä oleellinen osa yhdessä sarjan parhaista puolustuksista. Hänet valittiin kauden jälkeen ensimmäistä kertaa urallaan NFL:n tähdistöotteluun Pro Bowliin. 49ers teki neljän vuoden jatkosopimuksen Rogersin kanssa keväällä 2012. Kaudella 2012 lehdistö valitsi Rogersin NFL:n sadan parhaan pelaajan joukkoon. Siitä huolimatta 49ers osti hänen sopimuksensa ulos kauden 2013 jälkeen.
Kaudeksi 2014 Rogers siirtyi yksivuotisella sopimuksella Oakland Raidersiin. Kauden 2014 jälkeen Rogers ei ole pelannut missään, muttei ole ilmoittanut lopettavansa uraansa.
Chen Yi

Chen Yi vuonna 1955.
Chen Yi (yksink.: 陈毅; perint.: 陳毅; pinyin: Chén Yì; Wade–Giles: Ch’en I, suomeksi myös Tšen Ji; synt. Chen Shijun, yksink.: 陈世俊; perint.: 陳世俊; pinyin: Chén Shìjùn, 26. elokuuta 1901 Lezhi, Sichuan – 6. tammikuuta 1972 Peking) oli kiinalainen sotilaskomentaja, joka palveli kommunistien armeijoissa 1930–1940-luvun sodissa ja toimi vuosina 1958–1972 Kiinan kansantasavallan ulkoministerinä. Tosiasiassa Kiinan ulkopolitiikkaa ja ulkoministeriötä tosin johti Zhou Enlai.
Chen Yin isä oli vähävarainen virkamies. Chen kävi ammattikoulua Chengdussa. Vuosina 1919–1921 hän opiskeli ja työskenteli Ranskassa osana Kiinan valtion tukemaa vaihto-ohjelmaa. Hän työskenteli tuolloin muun muassa Michelinin tehtailla. Hän liittyi vuonna 1921 kiinalaisten opiskelijoiden sosialistiseen järjestöön, jonka 102 jäsentä karkotettiin pian Ranskasta. Näiden joukossa olivat Chen ja Zhou Enlai. Palattuaan Kiinaan Chen liittyi vuonna 1923 Kiinan kommunistiseen puolueeseen. Hän liittyi kuitenkin myös Kuomintangiin, opiskeli vuosina 1925–1926 Whampoan sotilasakatemiassa Kantonissa ja osallistui pohjoisen sotaretkeen sekä vuoden 1927 epäonnistuneeseen Nanchangin kansannousuun. Vuonna 1928 hän liittyi poliittisena komissaarina Zhu Den ja Mao Zedongin johtamaan kommunistien neljänteen puna-armeijaan, joka toimi Jiangxissa.
Useimmista muista merkittävistä kiinalaisista kommunistijohtajista poiketen Chen ei osallistunut vuosien 1934–1935 pitkään marssiin, vaan jäi Etelä-Kiinaan pitämään kommunistien sissitoimintaa elossa. Kiinan–Japanin sodan puhjettua vuonna 1937 Chenin joukot yhdistettiin uuteen neljänteen armeijaan, joka oli kommunistien merkittävä sotavoima Keski-Kiinassa ja taisteli koko sodan aja Jangtsen alajuoksulla. Chenistä tuli vuonna 1941 uuden neljännen armeijan vt. komentaja ja myöhemmin virallinen komentaja. Hän siirtyi vuonna 1944 kommunistien päämajaan Yan’aniin, jossa hänet valittiin seuraavana vuonna puolueen keskuskomiteaan. Kiinan sisällissodan ratkaisuvaiheessa Chen komensi joukkoja, jotka valtasivat Kiinan tärkeät rannikkokaupungit Zhejiangin ja Shandongin välillä, mukaan lukien Shanghain ja Nanjingin.
Kiinan kansantasavallan perustamisen jälkeen Chenistä tuli vuonna 1949 Shanghain pormestari ja merkittävä poliittinen vaikuttaja. Hänet ylennettiin vuonna 1955 yhdeksi Kansan vapautusarmeijan kymmenestä marsalkasta ja nimitettiin seuraavana vuonna politbyroon jäseneksi. Hän oli myös vuodesta 1954 valtioneuvoston varapuheenjohtaja ja kansallisen puolustusneuvoston varapuhemies. Vuonna 1958 hänestä tuli ulkoministeri Zhou Enlain seuraajana. Chenin ulkoministerikauden merkittävin tapahtuma oli Kiinan ja Neuvostoliiton välirikko. Chen joutui voimakkaiden hyökkäysten kohteeksi kulttuurivallankumouksen vuosina. Vuoden 1969 puoluekokouksessa hänet pudotettiin politbyroosta, mutta hän säilytti jäsenyytensä keskuskomiteassa ja useimmat muut virkansa.
Aiheesta muualla

Kuvia tai muita tiedostoja aiheesta Chen Yi Wikimedia Commonsissa
Brian Tamaki

Brian Tamaki vuonna 2005
Brian Tamaki (s. 2. helmikuuta 1958) on uusiseelantilainen helluntailaista fundamentalismia edustavan Destiny Churchin johtaja ja poliittinen aktivisti. Hän pitää itseään piispana, jonka asemaan hänet voideltiin seremoniassa kesäkuussa 2005. Tamaki on Uudessa-Seelannissa kiistelty hahmo kärjekkäiden kommenttiensa ja menestysteologian saarnaamisella kerryttämänsä varallisuuden johdosta.
Tamaki opiskeli apostolisen kirkon Te Nikau Bible Collegessa Paraparaumussa. Syyskuussa 1984 hänestä tuli Tokoroan apostolisen kirkon pappi. Hänen johtamansa Destiny Church perustettiin vuonna 1998. Destiny Church järjesti vuonna 2004 "Enough Is Enough" -marssin Uuden-Seelannin parlamenttirakennuksille homoparien siviilivihkimisiä, alkoholin käytön ikärajan alentamista ja prostituution laillistamista vastaan. Tamaki oli vaimonsa Hannah Tamakin kanssa vuonna 2003 perustamassa Destiny New Zealand -puoluetta, joka poistui puoluerekisteristä jäätyään vaille paikkoja vuoden 2005 vaaleissa. Myöhemmin pariskunta on toiminut aborttia ja homoseksuaalisuutta vastustavassa Vision New Zealand -puolueessa, joka perustettiin vuonna 2019, mutta joka jäi 0,1 % ääniosuudella vaille paikkoja vuoden 2020 vaaleissa.
Julkinen toiminta ja kannanotot

Marraskuussa 2016 Tamakin kommenteista nousi raivo hänen saarnattuaan, että Christchurchin maanjäristys 2011 oli Jumalan kosto muun muassa homoseksuaalisuudesta. Saarna pidettiin vain hieman ennen Kaikōuran maanjäristystä. Uuden-Seelannin keskeiset poliittiset ja uskonnolliset johtohahmot arvostelivat Tamakin väitteitä.
Christchurchin moskeijaiskujen jälkeen maaliskuussa 2019 Tamaki tuomitsi pääministeri Jacinda Ardernin suunnitelman islamilaisesta rukouskutsusta ennen kahden minuutin hiljaista hetkeä uhrien kunnioitukseksi. Lisäksi Tamaki kutsui islamia "vääräksi uskonnoksi". Kesäkuussa 2019 Tamaki totesi Facebookissa, että islamin leviämistä Uudessa-Seelannissa ei voi hyväksyä. Maaliskuussa 2020 hän väitti koronaviruspandemiaa todisteeksi maailman etääntymisestä Jumalasta. Tamaki myös esitti seuraajiensa olevan suojattuja pandemian vaikutuksilta.
Vuonna 2019 Tamaki pahoitteli homoseksuaalien syyttämistä maanjäristyksistä. Vuonna 2022 hän kuitenkin totesi Uuden-Seelannin olevan "sairas yhteiskunta", koska vuoden 2020 vaalien jälkeen Uuden-Seelannin parlamentissa oli kaksitoista seksuaali- ja sukupuolivähemmistöihin kuuluvaa jäsentä.
Julkinen toiminta ja kannanotot > Covid-19-mielenosoitukset ja koronatoimien vastustaminen

Koronaviruspandemiaan vastaamiseksi säädettyjen poikkeustoimien aikana Tamaki oli aktiivinen mielenosoituksissa koronatoimia ja -rokotteita vastaan. Hän sai syytteitä puhumisesta koronatoimia rikkoneissa suurmielenosoituksissa ja hänelle asetettujen takuuehtojen rikkomisesta. Joulukuussa 2021 Tamaki paheksui saarnassaan aiottuja 5–11-vuotiaiden rokotuksia. Hän kehotti vanhempia menemään kouluihin ja taistelemaan lastensa puolesta. Hän viittasi myös liikkuvan rokoteklinikan räjäyttämiseen ja rokottajien ajamiseen ulos kaupungista. Poliisi tutki saamansa ilmoituksen pohjalta tapausta uhkauksena.
Tamaki oli tammikuussa 2022 yhdeksän päivää vankilassa takuuehtojensa rikkomisesta. Vapautumisen ehdoksi asetettiin ympärivuorokautinen ulkonaliikkumiskielto. Maaliskuussa oikeus kuitenkin salli Tamakille lomailun. Ulkona järjestettävät joukkotapahtumat oli tässä vaiheessa jo sallittu, joten pian kumottiin myös Tamakille asetettu ulkonaliikkumiskielto. Tamaki piti itseään mielipidevankina. Heinäkuussa 2022 hän myönsi saarnassaan järjestäneensä 116 koronatoimia vastaan suunnattua mielenosoitusta.
Julkinen toiminta ja kannanotot > Muiden reaktioita

Elokuussa 2022 politiikan kommentaattori Bryce Edwards kritisoi tapaa esittää Tamaki seuraajineen aitona uhkana demokraattiselle järjestelmälle. Hänen mukaansa Destiny Church ei ole sellainen vakavastiotettava poliittinen liike, jollaisena se pyrkii esiintymään. Edwards myös kyseenalaisti tavan tulkita Tamakin kannanotot hänen todellisista uskomuksistaan kumpuaviksi. Hänen mukaansa on syytä olettaa kyseen olevan pohjimmiltaan liiketoiminnasta, jonka kannattavuus vaatii seuraajien ohjaamista kiihkoilemaan vaihtelevia asioita vastaan.
Äärioikeistolainen somevaikuttaja Avi Yemini, jonka pääsy Uuteen-Seelantiin oli aiemmin evätty, sai vuonna 2024 viisumin ja matkusti Uuteen-Seelantiin, jossa hänen aikomuksenaan oli kuvata dokumentti Tamakista ja tämän kirkosta.
Christianskirkjan

Christianskirkjan färsaarelaisissa postimerkissä.
Christianskirkjan on kirkkorakennus Klaksvíkissä, Färsaarilla. Se on valmistunut vuonna 1963. Kirkon on suunnitellut arkkitehti Peter Koch, ja sen lasitaiteesta on vastannut tanskalainen taiteilija Ulrikke Marssen. Kirkon alttaritaulu on peräisin Tanskan Viborgin tuomiokirkosta. Kirkko on nimetty Tanskan kuninkaan Kristian X:n mukaan.
Claude Abravanel

Claude Abravanel (hepr. ‏קלוד אברבנל‎; 16. heinäkuuta 1924 Montreux, Sveitsi – 14. joulukuuta 2012) oli israelilainen säveltäjä ja musikologi.
Abravanel opiskeli vuosina 1944–1948 musiikin teoriaa ja pianonsoittoa Dinu Lipattin johdolla Geneven musiikkikonservatoriossa. Vuosina 1948–1951 hän opiskeli sävellystä Arthur Honeggerin ja pianonsoittoa Yvonne Leféburen johdolla École normale de musique de Parisissa. Abravanel muutti vuonna 1951 Israeliin ja pääsi vuosi myöhemmin musiikin teorian, harmonian ja kontrapunktin luennoitsijaksi Jerusalemin Rubin-musiikkiakatemiaan. Vuonna 1958 hän perusti akatemiaan musiikkikirjaston, jota johti, kunnes jäi eläkkeelle vuonna 1992. Vuodesta 1965 Abravanel perusti akatemiaan soitinmuseon ja vuonna 1988 israelilaisen musiikin arkiston; molempia hän johti vuoteen 2004. Vuonna 1993 hän aloitti toimimisen Israelin kansalliskirjaston musiikkiosaston vapaaehtoisena arkistonhoitajana.
Abravanel sävelsi orkesteri-, kamari- ja soolosoitinmusiikkia sekä lauluja.
Born to Be Blue

| Born to Be Blue |
| --- | --- |

Ohjaaja:  Robert Budreau
Käsikirjoittaja:  Robert Budreau
Säveltäjä:   David Braid  Todor Kobakov  Steve London 
Leikkaaja:  David Freeman
Pääosat:   Ethan Hawke  Carmen Ejogo 
Valmistustiedot
Valmistusmaa:   Yhdistynyt kuningaskunta  Kanada 
Tuotantoyhtiö:   New Real Films  Lumanity Productions  Black Hangar Studios  Barnstormer Productions  Creation Film and Television 
Levittäjä:  Entertainment One Alamode Filmdistribution Netflix
Ensi-ilta:  2015
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Born to Be Blue on kanadalaisen Robert Budreaun käsikirjoittama ja ohjaama kanadalais-brittiläinen, väljästi tosipohjainen draamaelokuva jazztrumpetisti ja -laulaja Chet Bakeristä. Vuonna 2015 ensi-iltansa saanessa elokuvassa Bakeriä näyttelee Ethan Hawke ja hänen naisystäväänsä Carmen Ejogo.
Juoni

Valtaosin vuoteen 1966 sijoittuva tarina kertoo uransa aallonpohjaa elävästä, heroiinikoukkuun jääneestä Bakeristä, joka palkataan näyttelemään nuorta itseään uransa alkuvaiheesta kertovaan elokuvaan. Asiat mutkistuvat, kun huumevelkojen perijät lyövät Bakerin etuhampaat irti niin, että hän joutuu opettelemaan puhallustekniikkansa uudelleen.
Rooleissa

| 0 | 1 | 2 |
| --- | --- | --- |
|  Ethan Hawke  | … |  Chet Baker   |
|  Carmen Ejogo  | … |  Jane / Elaine   |
|  Callum Keith Rennie  | … |  Dick (Richard) Bock   |
|  Stephen McHattie  | … |  Chetney Baker, Sr.   |
|  Janet-Laine Green  | … |  Vera Baker   |
|  Tony Nappo  | … |  Reid, poliisi   |
|  Kevin Hanchard  | … |  Dizzy Gillespie   |
|  Dan Lett  | … |  Danny Friedman   |
|  Katie Boland  | … |  Sarah   |
|  Barbara Eve Harris  | … |  Elsie Azuka   |
Tuotanto

Elokuva kuvattiin pääosin Kanadan Ontarion provinssin Sudburyssä syksyllä 2014.
Vastaanotto

The Guardian -lehden arvostelija Peter Bradshaw kehui Hawken roolityötä ja monia muitakin osatekijöitä, mutta piti elokuvaa rakenteeltaan hieman liian lineaarisena. Helsingin Sanomien Tuomo Yrttiaho arvosti kritiikissään sitä, että käsikirjoittaja-ohjaaja Robert Budreau ei nosta kohdettaan jalustalle, vaan näyttää Bakerin paikoin epämiellyttävänäkin sekoilijana. Suuri ansio tässä onnistumisessa on Yrttiahon mielestä roolia näyttelevällä Ethan Hawkella.
Constantin Henriquez

| Mitalit | Mitalit | Mitalit |  |
| --- | --- | --- | --- |
|  Constantin Henriquez |  Constantin Henriquez |  Constantin Henriquez |  |
Maa:   Ranska
Miesten rugby union
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 |  |  |
Constantin Henriquez oli ranskalainen rugby union -pelaaja ja olympiavoittaja. Hän edusti seuratasolla Stade Françaisia. Henriquez osallistui Pariisin olympialaisissa 1900 rugbyyn, jossa hän voitti kultaa.
Henriquez oli myös hyvä yleisurheilija. Hän oli kotoisin Haitilta, ja Henriquezia pidetään usein ensimmäisenä tummaihoisena olympiaurheilijana. Urheilu-uran jälkeen hänestä tuli lääkäri. Henriquezin sanotaan myös tuoneen jalkapallon Haitiin.
Coral Polge

Coral Polge (k. 29. huhtikuuta 2001) oli brittiläinen kuvataiteilija ("psyykkinen taiteilija") ja meedio. Hän väitti saavansa edesmenneistä henkimaailman välityksellä tietoja, joiden pohjalta kykeni tekemään tarkkoja muotokuvia.
Polge kirjoitti Kay Hunterin kanssa työstään kirjan Living Images.
CONCACAF

| CONCACAF |
| --- | --- |
Perustettu:  1961
Toimiala:  Jalkapalloliitto
Päämaja:  New York, Yhdysvallat
Jäsenet:  41
Puheenjohtaja:  Alfredo Hawit
Kattojärjestö:  FIFA
Aiheesta muualla
Sivusto
Infobox OKNimi-testi OK: 
CONCACAF (lyhenne sanoista the Confederation of North, Central America and Caribbean Association Football) on Pohjois-Amerikan, Keski-Amerikan ja Karibian alueen jalkapalloliitto. Lisäksi liittoon kuuluvat Etelä-Amerikasta Suriname, Guyana ja Ranskan Guayana. Liitto perustettiin vuonna 1961 NACF:n ja CCCF:n fuusioituessa.
Tärkein CONCACAF:n järjestämä kilpailu on CONCACAF Gold Cup.
Aiheesta muualla

Concacaf.com
CONCACAF:n maajoukkueet
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Anguilla |  Antigua ja Barbuda |  Aruba |  Bahama |  Barbados |  Belize |
|  Bermuda |  Bonaire1 |  Brittiläiset Neitsytsaaret |  Caymansaaret |  Costa Rica |  Curaçao |
|  Dominica |  Dominikaaninen tasavalta |  El Salvador |  Grenada |  Guadeloupe1 |  Guatemala |
|  Guyana |  Haiti |  Honduras |  Jamaika |  Kanada |  Kuuba |
|  Martinique1 |  Meksiko |  Montserrat |  Nicaragua |  Panama |  Puerto Rico |
|  Ranskan Guayana1 |  Saint Kitts ja Nevis |  Saint Lucia |  Saint Vincent ja Grenadiinit |  Saint-Martin1 |  Sint Maarten1 |
|  Suriname |  Trinidad ja Tobago |  Turks- ja Caicossaaret |  Yhdysvallat |  Yhdysvaltain Neitsytsaaret |  |
Entisiä joukkueita:: 
 Alankomaiden Antillit: 
1 Maa on CONCACAF:n jäsen, mutta ei kansainvälisen jalkapalloliiton FIFA:n jäsen.
Catharina Renaut

Catharina "Caisa" Renaut (synt. Jacobsdotter; 1709 Turku – 8. joulukuuta 1787 Turku) oli suomalainen kätilö, joka toimi ammatissa neljällä vuosikymmenellä. Hän synnytti itse viisi lasta, joista neljä kuoli vauvana ja viideskin lapsena. Renaut sai koulutuksensa Turun akatemiassa, mikä oli poikkeuksellista, sillä useimmat Suomen alueen kätilöt olivat opiskelleet Tukholmassa. Hänen opettajanaan toimi Herman Spöring. Renautin ensimmäinen mies Matts Kättyri kuoli pikkuvihan miehityksen aikana riehuneeseen influenssaan vuonna 1743. Renaut meni vuonna 1752 naimisiin Turun akatemiassa vaikuttaneen ranskalaissyntyisen Pierre Renautin kanssa, joka oli häntä 15 vuotta nuorempi. He asuivat kaupungin arvostetuimmalla alueella tuomiokirkon lähellä.